text: AE VacarissesCorre: de setembre 2015
  DISSABTE, 26 DE SETEMBRE: ENTRE VACARISSES I RELLINARS
  Seguim fent entrenaments per a tots els gustos i nivells. Avui alguns han entrenat a casa i altres han fet un desplaçament a Rellinars.
  Aquesta colla (la Teresa, la Carme, l'Òscar, la Sònia i l'Eva) ha seguit l'entrenament per Vacarisses.
  Aquests altres (el Josep Maria, el Marc, el Xavi i l'Ivan -l'Edu ens ha atrapat després-) han anat a fer l'entrenament oficial de la Cursa de Rellinars (18'5km) però han sortit corrent des de Vacarisses: en total han fet 29'5km!
  Però no estaven sols!
  Moltes gràcies, Rellinars!
  Ens veiem el dia de la Cursa!
  Publicat per VacarissesCorre a 9:26 Cap comentari:
  UN CAP DE SETMANA DELS QUE FAN AFICIÓ
  Aquest cap de setmana que estem a punt d'acabar és d'aquells en què no paren d'arribar fotografies i bones notícies dels nostres corredors i corredores que, repartits per una bona colla de curses, gaudeixen del fet de córrer i de superar-se dia rere dia en reptes individuals i col·lectius portant VacarissesCorre arreu del país.
  Hem tingut companys a la Matagalls-Montserrat, a l'Ultra Pirineu i a la Transenyera de Castellbell i el Vilar!
  L'Igor a l'Ultra Pirineu.
  La Cris a la Matagalls-Montserrat.
  El trofeu d'aquest any que ja és en mans de la Ruth.
  El somriure de la Cecilia a Montserrat ho diu tot.
  La M. Àngels a la Transenyera.
  Publicat per VacarissesCorre a 10:11 Cap comentari:
  ENTRENAMENT, 19 DE SETEMBRE
  DISSABTE, 19 DE SETEMBRE: 3, 6, 8...
  La boira de primera hora de dissabte no ha estat obstacle per tornar a gaudir d'un bon entrenament amb una bona colla. Avui hem trepitjat camins i corriols que aquest vespre i demà trepitjaran centenars de participants en una nova edició de la Matagalls-Montserrat.
  Molta sort a totes i a tots! I també als que participen a la tercera edició de l'Ultra Pirineu!
  Avui amb el Josep Maria, el Carlitos, la Carme, la Sònia, la Vinyet, el Carles , l'Eva i l'Ivan.
  DISSABTE, 12 DE SETEMBRE: ANEM AGAFANT RITME!
  Anem ampliant la colla de corredors i avui ens hi hem posat amb un doble entrenament: uns quants han optat per fer un dels entrenaments típics intersetmanals d'uns 8km i la resta han enfilat cap a Rellinars per tornar per la Farinera: 21,8km en 2h19'.
  Avui amb el Josep Maria, la Carme, la Sònia, l'Eva, el Carles i l'Ivan.
  DISSABTE, 5 DE SETEMBRE: EL PRIMER ENTRENAMENT JA L'HEM FET ALEGRET
  Aquest dissabte han començat, també, els entrenaments habituals.
  Avui amb el Josep Maria, l'Ivan i el Raül en el seu primer dia amb VacarissesCorre: benvingut!
  I per ser el primer dissabte, no ens hi hem posat amb poc. Hem sortit de la plaça Joan Bayà cap al coll de la Torrota, el dipòsit d'aigua, el corriol de baixada cap a Sanana, can Còdol, Mas Lleonart i pla dels ginebres. Aquí el Raül ha agafat la tornada cap a casa i els altres dos han seguit per la cinglera direcció els Caus fent la Campana al revés: les 3 "baixades" de la Campana, les Vendranes, can Còdol i cap a la plaça un altre cop. Uns 17'7km i unes 2h10'! Dissabte que ve...més!